07/07/2010 | Administración LocalMunicipal
Santiago de Compostela
Promoción Económica, Emprego e Comercio
Bases reguladoras da convocatoria de subvencións para actividades de promoción e dinamización comercial 2010

BASES REGULADORAS DA CONCESIÓN DE SUBVENCIÓNS Á REALIZACIÓN DE ACTIVIDADES DE PROMOCIÓN E DINAMIZACIÓN COMERCIAL NO CONCELLO DE SANTIAGO DE COMPOSTELA 2010 1.º. Obxecto. Establécense as bases reguladoras da concesión de subvencións, en réxime de concorrencia competitiva, pola Concellaría de Promoción Económica, Emprego e Comercio do Concello de Santiago para a realización de actividades de promoción e dinamización comercial no Concello de Santiago de Compostela.2.º. Beneficiarios. Poderán resultar beneficiarios das axudas previstas nesta convocatoria as asociacións de comerciantes, sen fins de lucro, ou ben calquera outra entidade representativa de pequenas e medianas empresas comerciais, sen fins de lucro, que reúnan os seguintes requisitos: ● Estar legalmente constituídas. ● Ter a súa sede social e ámbito de actuación no Concello de Santiago de Compostela. ● Non estar integradas por empresas comerciais que operen en mercados municipais suxeitos a concesión administrativa.3.º. Actuacións subvencionables. Considéranse actuacións subvencionables, sempre que sexan realizadas e efectivamente pagadas entre o 1 de xaneiro de 2010 e a data límite de xustificación establecida na base 11.º da presente convocatoria, as actuacións de promoción e dinamización comercial cuxo ámbito de actuación ou repercusión sexa o municipio de Santiago de Compostela, tales como: – Actuacións de fidelización de clientela. – Actividades destinadas a potenciar as distintas tempadas comerciais do ano. – Implantación ou mantemento de servizos de apoio ao comercio retallista. – Actuacións de dinamización comercial en rúa. – Aquelas outras actuacións de interese e transcendencia cuxo obxectivo sexa a promoción e dinamización do comercio retallista da cidade. Serán subvencionables, para as actuacións indicadas, os custes de persoal e os de administración específicos, sempre e cando estean directamente relacionados coa actividade subvencionada e sexan indispensables para a adecuada preparación e execución da mesma. Neste tipo de custes deberá especificarse a porcentaxe do mesmo que é imputable á/s acción/s subvencionable/s. Non serán subvencionables en ningún caso os custes relativos á adquisición de bens inmobles e/o seu mantemento. Segundo o artigo 29.8.º da Lei 9/2007, non se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda.4.º. Contía. A porcentaxe de subvención poderá acadar ata o 50% do custe máximo subvencionable, co límite de 15.000 euros por cada entidade solicitante. O custe máximo subvencionable virá dado polo custe total previsto por cada entidade na súa solicitude minorado, no seu caso, naquelas actuacións/custes que non se consideren subvencionables ao amparo do disposto na base 3.ª, e que resulte aprobado pola Xunta de Goberno Local na resolución de concesión. Esta axuda será compatible con outras axudas concedidas para a mesma finalidade sempre e cando a subvención concedida ao abeiro desta convocatoria, illadamente ou en concorrencia coas outorgadas por outras administracións ou entes públicos ou privados, nacionais ou internacionais, non supere o custo total da/s actividade/s subvencionada/s.5.º. Criterios de valoración. Os criterios de valoración a ter en conta, relacionados por orde decrecente de importancia, serán os seguintes: A) Incardinación da/s actuación/s nas seguintes áreas: ■ Formación e capacitación comercial ■ Promoción da creación de novas iniciativas comerciais ■ Contribución da acción á creación de espazos de paseo e ocio na cidade. ■ Actuacións de promoción de melloras para os comercios en activo, especialmente no referente a: – Implantación de sistemas de calidade – Novas liñas de negocio – Atención ao público – Aforro enerxético e desenvolvemento sostíbel. Ata 5 puntos. B) Público ao que vai dirixido: ■ Establecementos comerciais afectados polo proxecto. ■ Consumidores finais afectados. Valorarase especialmente actividades dirixidas especificamente aos seguintes colectivos: estudantes e turistas. Ata 3 puntos. Deberá acreditarse ou indicarse en todo caso na memoria o número de establecementos e persoas aos que a actividade vaia dirixida. C) Amplitude de impacto comercial nas áreas de influencia do Concello de Santiago de Compostela. Ata 1 punto. D) Solicitude presentada correctamente, sen que sexa necesaria a súa rectificación nin petición de documentación complementaria. Ata 1 punto.6.º. Solicitudes e documentación.1. As solicitudes dirixiranse á Concellaría de Promoción Económica, Emprego e Comercio do Concello de Santiago de Compostela e presentaranse no Rexistro Xeral do Concello (Rúa Presidente Salvador Allende, 4 Baixo), nalgún dos seus rexistros auxiliares (rúa de Berlín, 13 e rúa de Frei Rosendo Salvado, 14-16) ou por calquera dos medios previstos no artigo 38.4 da Lei 30/1992 de Réxime xurídico e procedemento administrativo común, xunto coa seguinte documentación, por duplicado, en orixinal ou fotocopia compulsada notarialmente ou polo Secretario do Concello de Santiago ou persoal en quen delegue, polo menos unha delas, agás a memoria que bastará con achegar un único exemplar: a) Solicitude cumprimentada en modelo de instancia oficial asinada pola persoa que ostente a representación legal da asociación/entidade solicitante. b) Acta, estatutos de constitución e modificacións posteriores, se é o caso, acreditación da súa inscrición no rexistro correspondente, así como código de identificación fiscal. c) Poder suficiente do representante da asociación/entidade solicitante, acompañado do documento nacional de identidade. d) Memoria explicativa da/s actuacións/s de promoción e dinamización comercial obxecto de subvención, acompañada de orzamento detallado de custes, agrupados por actuacións a executar. A memoria deberá conter todos os datos que permitan a súa valoración consonte os criterios recollidos na base 5.ª. A falta de recollida na memoria dalgún dos aspectos obxecto de valoración determinará o outorgamento de 0 puntos nese criterio. Cando o importe do gasto subvencionable supere a contía de 12.000 euros no suposto de subministros ou prestación de servizos, o beneficiario deberá solicitar como mínimo tres ofertas de diferentes provedores, con carácter previo á contratación do compromiso, salvo que polas especiais características dos gastos subvencionables non exista no mercado suficiente número de entidades que o subministren ou presten, ou salvo que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase de conformidade con criterios de eficiencia e economía, e deberá xustificarse expresamente a elección cando non recaia na proposta económica máis vantaxosa. e) Declaración asinada polo Secretario co visto e prace do Presidente, de todas as axudas solicitadas ou concedidas para o mesmo fin por calquera outra administración pública, ente público ou privado, nacional ou internacional, ou de ser o caso, unha declaración de que non solicitou nin obtivo outras axudas ou subvencións. f) No caso de estar exento do imposto sobre o valor engadido (IVE), documentación acreditativa da mencionada exención. g) Certificacións da Administración competente de estar ao corrente nos pagos coa Seguridade Social, Facenda (AEAT, e Dirección Xeral de Tributos da Xunta de Galicia) e Concello de Santiago. h) Declaración responsable de quen ostente a representación legal da asociación/entidade de non estar incursos nas prohibicións para obter a condición de beneficiario sinaladas nos apartados 2.º e 3.º do artigo 10 da Lei 9/2007 de Subvencións de Galicia. i) Declaración de documentación presentada, que se achega como anexo I, no seu caso. Se algunha da documentación sinalada consta xa en poder da administración, achegará no seu lugar, debidamente cuberta, dita declaración responsable coa identificación do expediente e manifestación expresa de que a documentación non sufriu modificacións.2. As compulsas que resulten necesarias poderán realizarse nas oficinas da Concellaría de Promoción Económica.3. Se a instancia fóra presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 543 193.4. Se a solicitude non reúne os requisitos previstos no punto anterior, requirirase ao interesado para que no prazo de dez días, subsane a falta ou acompañe os documentos preceptivos, no caso contrario terase por desistido na súa petición, previa resolución nos termos do artigo 42 da Lei 30/92. Este requirimento de emenda tamén se fará nos supostos de imposibilidade material de obter algún do/s documento/s relacionado/s polo interesado na “Declaración de documentación presentada”. 7.º. Prazo de presentación de solicitudes. O prazo de admisión de solicitudes remata o 19 de xullo de 2010.8.º. Instrución e resolución do procedemento. Recibidas as solicitudes, a instrución do procedemento levarase a cabo pola Concellaría de Promoción Económica, Emprego e Comercio. Esta realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. A avaliación das solicitudes, consonte aos criterios de valoración establecidos na base 5.ª, realizarase por órgano avaliador constituído ao efecto, integrado por cinco membros, todo eles persoal técnico de distintos departamentos municipais. Á vista do expediente e da acta da xuntanza do órgano avaliador onde se concrete o resultado da avaliación efectuada, a Concellaría de Promoción Económica formulará proposta de resolución que se elevará á Xunta de Goberno Local, órgano competente para resolver o procedemento de concesión. A Xunta de Goberno Local resolverá de xeito motivado e expresará, cando menos, o custe máximo subvencionable e actuacións ao que se vincula, en atención á solicitude do interesado, e a contía da subvención concedida, ou se é o caso, a causa de denegación. O procedemento resolverase e notificarase a súa resolución no prazo máximo de 4 meses a partir do día seguinte á publicación da presente convocatoria no Boletín Oficial da Provincia de A Coruña. Transcorrido o prazo máximo sen que teña recaído resolución expresa, a solicitude estenderase desestimada por silencio administrativo.9.º. Aceptación e renuncia. Sen prexuízo dos recursos que procedan contra a resolución, transcorridos quince días naturais desde a notificación sen que o interesado comunicase expresamente a súa renuncia á subvención, entenderase que a acepta, e desde ese momento adquirirá a condición de beneficiario. No caso de que se comunicase a renuncia en prazo, a Xunta de Goberno Local ditará a correspondente resolución nos termos do artigo 42.1 da LRXPAC.10.º. Obrigas do beneficiario. - Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. - Xustificar ante o órgano concedinte o cumprimento da finalidade que determine a concesión. - Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado, e poderán consistir na inclusión da imaxe institucional da entidade concedente, así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. – Proceder ao reintegro dos fondos percibidos nos supostos legalmente establecidos.11.º. Xustificación. A data límite de xustificación será o 15 de novembro de 2010. Para iso o beneficiario deberá presentar, por duplicado, a través das formas previstas para a solicitude, a documentación seguinte, en orixinal ou fotocopia compulsada notarialmente ou polo Secretario do Concello de Santiago ou persoal en quen delegue aló menos unha delas, agás a memoria que bastará con achegar un único exemplar: a) Memoria explicativa da/s actuacións/s de promoción e dinamización comercial realizadas. No suposto previsto na base 6.1. d) deberá achegarse a seguinte documentación: 1. copia dos orzamentos solicitados, con indicación do orzamento seleccionado e xustificación expresa do provedor elixido cando a elección non recaia na oferta económica máis vantaxosa ou cando polas especiais características dos gastos subvencionables non exista no mercado suficiente número de entidades que subministren ou presten o servizo. b) Anexo II “Xustificación de subvencións” debidamente cuberto e asinado polo representante legal da entidade beneficiaria. Xunto a dito anexo achegaranse as facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos custes, en relación nominativa, agrupadas por accións realizadas, segundo corresponda. Ás facturas deberán xuntárselles os documentos acreditativos do seu pagamento. Aceptaranse como xustificantes as nóminas do persoal colaborador, nos que figuren claramente o nome e apelidos do receptor, o seu DNI e a cantidade percibida. Non se admitirán pagos en metálico salvo cantidades inferiores a 1.000 euros e en total ditos pagos non poderán exceder de 3.000 euros. c) Certificación da titularidade de conta bancaria. d) Poderanse requirir novos certificados de estar ao corrente nos pagos coa Seguridade Social, Facenda (AEAT, e Dirección Xeral de Tributos da Xunta de Galicia) e Concello de Santiago, no suposto de expiración da validez dos achegados coa solicitude inicial. Se a xustificación fóra presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 543 193. A xustificación será obxecto de informe e proposta da Concellaría de Promoción Económica e Comercio e elevarase para a súa aprobación pola Xunta de Goberno Local. Transcorrido o prazo indicado sen que o beneficiario presentase a documentación solicitada, poderase entender que renuncia á subvención. Neste caso a Xunta de Goberno Local ditará a oportuna resolución nos termos do artigo 42.1 da LRXPAC.12.º. Pagamento. A concesión das axudas previstas nesta convocatoria estará suxeita á existencia de crédito de 52.650 Euros imputable á partida orzamentaria 62200 48901 dos orzamentos municipais do ano 2010. A axuda minorarase proporcionalmente se o importe xustificado fora inferior ao custe máximo subvencionable e sempre que estea garantida a consecución do obxecto. Entenderase cumprida a finalidade da subvención pola realización do seu obxecto nas súas liñas principais sempre e cando se houbera realizado o 60% de cada unha das actuacións subvencionables. Na fase de xustificación, poderán compensarse custes dunha actividade con outra, sempre e cando a desviación non exceda do 20% de cada unha das actividades.13.º. Recursos. As resolucións que se diten neste procedemento esgotan a vía administrativa, e contra elas cabe interpor recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das administracións públicas e do procedemento administrativo común.14.º. Reintegro. Procederá a revogación da subvención, así como o reintegro total ou parcial das cantidades percibidas e a exixencia do xuro de demora, nos casos e nos termos previstos nos título II da Lei 9/2007 de subvencións de Galicia e da Lei 38/2003 Xeral de Subvencións e normativa de desenvolvemento.15.º. Entrada en vigor e vixencia. As presentes bases entrarán en vigor o día seguinte a súa publicación no Boletín Oficial da Provincia de A Coruña.16.º. Normativa aplicable. En todo o no disposto nas presentes bases resultará de aplicación a Lei 9/2007 de Subvencións de Galicia e a Lei 38/2003 Xeral de Subvencións. A presente axuda quedará suxeita ao réxime de axudas de minimis, polo que non poderán exceder os limites cuantitativos (200.000 euros nun período de tres anos) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE n.º L379/5, do 28 de decembro). Santiago de Compostela, 19 de abril de 2010. Asdo.: Xosé Manuel Iglesias Iglesias. Concelleiro de Promoción Económica, Emprego, Comercio e Turismo do Concello de Santiago de Compostela ANEXO I DECLARACIÓN DE DOCUMENTACIÓN PRESENTADA D. _______________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA: Que a documentación enumerada a continuación xa obra en poder do Concello de Santiago e non sufriu ningún tipo de variación desde a súa presentación (indicar número de expediente e asunto para a súa localización): 1. E para que así conste, asino a presente en Santiago de Compostela, a __ de __________ de 2010. Asdo.:___________________________________ ANEXO II XUSTIFICACIÓN DE SUBVENCIÓNS D. como representante legal de: CERTIFICO: 1.º.–Que o programa para o que se concedeu a subvención, e que a continuación se detalla, foi realizado na súa totalidade.2.º.–Que os gastos xerados na actividade concreta do programa/s subvencionados son os seguintes: Que se achegan as facturas ou documentos substitutivos correspondentes a estes gastos, así como a xustificación do seu pago.3.º.–Que as subvencións solicitadas ou concedidas por outras Entidades para a realización da actividade subvencionada ascenden a un total de €, co seguinte detalle: 4.º.–Que os ingresos xerados pola realización da actividade subvencionada ascenden a un total de €, co seguinte detalle: 5.º.–Que os restantes gastos xerados pola actividade subvencionada foron financiados con cargo a. 6.º.–Da liquidación de ingresos e gastos se deriva que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos devengados, sendo destinadas todas as achegas á actividade subvencionada. O que asino en. a data de. Sinatura